Cheevit Cheeva หรือชีวิต ชีวา อีกหนึ่งในร้านบิงซูชื่อดังของจังหวัดเชียงใหม่ เมนูของร้านหนีไม่พ้น บิงซูที่มีหลากหลายรสชาติ
-Strawberry Cheesecake
-Cocoa Lava
-Mango Sticky Rice
-Melon Mascarpone Cheese
-Matcha Azuki Red bean
-Original Golden Injeoml
-Pat Bingsu
ส่วนเมนูเครื่องดื่ม มีทั้งน้ำผลไม้ ชา กาแฟ โกโก้ โอวัลติน และชาไทย แต่ที่นี่มีน้ำดื่มฟรีด้วยนะ แอบเห็นว่าทางร้านฝานส้มลงไปแช่ด้วย น่าจะเพิ่มความสดชื่น

สถานที่ตั้งร้าน
ซอย 7 ถนนศิริมังคลาจารย์ เป็นถนนเส้นขนานกับถนนนิมมานเหมินทร์ สามารถลัดมาได้ หากนำรถยนต์มาจอดรถยนต์ริมฟุตบาทหน้าร้านได้ แต่แนะนำว่ามาด้วยมอเตอร์ไซด์จะสะดวกกว่า เพราะซอยแคบมาก หากใครมาไม่ถูกก็โทรสอบถามเส้นทางที่เบอร์ร้าน 087 727 8880 ได้เลยจ้า

บรรยากาศร้าน
เหมือนอยู่ในสวนกระจก หากนั่งภายในห้องแอร์ และให้บรรยากาศเหมือนนั่งอยู่ในสวนหลังบ้านหากนั่งด้านนอก แต่ด้วยอากาศที่ร้อนมาก ถ้ามีเด็กๆรึผู้สูงอายุมาด้วยอาจไม่เหมาะกับการนั่งข้างนอกเท่าไหร่

เวลาเปิดปิด
9.00-22.00

เมนูที่สั่ง
-Matcha Azuki Red bean  
บิงซูนมสดโรยผงชาเขียว ด้านในมีถั่วแดงอะซูกิ โปะด้วยถั่วแดง แต่งด้วยอัลมอนด์สไลด์และใบสะระแหน่ เสิร์ฟมาพร้อมกับไอศครีมมัทฉะห่อด้วยแป้งโมจิ และซอสมัทฉะ ตัวบิงซูนุ่มละเอียดมาก มีความหวานพอสมควร ส่วนถั่วแดงไม่หวานมากเกินไป แต่ถ้าเทซอสมัทฉะเพิ่มลงบนบิงซู จะทำให้มีความหวานมากขึ้น ขมนิดๆ และหอมมัน ส่วนตัวเบนซ์ไม่ชอบไอศครีมที่เสิร์ฟมาด้วย ด้วยความที่เป็นไอศครีม พอเจออากาศบ้านเราที่ร้อน ทำให้ละลายออกมาจากแป้งโมจิ ตัวแป้งเลยไม่มีความเหนียวนุ่ม ออกแนวจะเละๆด้วยซ้ำ

-Strawberry Cheesecake 
บิงซูนมสด ด้านในมีชีสเค้กกับแครกเกอร์ แต่งด้วยสตรอเบอรี่และใบสะระแหน่ด้านบน เสิร์ฟคู่กับซอสสตรอเบอรี่ ตัวบิงซูนุ่มละเอียด รสชาติไม่หวานเกินไป ชีสเค้กด้านในมีความเข้ม ส่วนซอสสตรอเบอรี่มีความหวานอมเปรี้ยวอยู่ เวลาทานโดยรวมๆเยอะๆเบนซ์ว่ามันเกิดอาการเลี่ยนได้ เพราะหวานไปทั้งชาม ดีที่มีสตรอเบอรี่เปรี้ยวๆช่วยตัดความหวาน 

-Matcha Green Tea
ชาเขียวมัทฉะลาเต้ เบนซ์สั่งแบบไม่หวานเลย ตัวเครื่องดื่มเลยมีรสชาติที่ขม หอมของชา และความมันของนม แก้วนี้โอเคเลยนะ เข้าใจความต้องการของลูกค้าได้ดี

ประทับใจ
-ความหลากหลายของบิงซู

ข้อเสนอแนะ
-เบนซ์ว่าราคามันสูงไปนิดนึง พอๆรึมากกว่าในกรุงเทพเลยด้วยซ้ำ
-หากนั่งด้านนอก บอกเลยว่าทุกอย่างละลายเร็วมาก ภายในเวลาไม่เกินสามนาทีบิงซูด้านนอกจากเกล็ดๆปุยนุ่น จะกลายเป็นน้ำไปในทันที แนะนำนั่งด้านในเถอะ
-ตัวไอศครีมมัทฉะโมจิ มันไม่อร่อยเลย ตามความคิดเห็นในเมนู
-เมนูชีสเค้ก ทานเยอะๆเลี่ยนได้ค่ะ




